અમરેલી જિલ્‍લામાં ભૂમાફીયાઓ, ખનીજમાફીયાઓ બાદ હવે અનાજ માફીયાઓ સક્રિય બની ગયા હોય વહીવટી તંત્ર દ્વારા તમામ માફીયાઓ વિરૂઘ્‍ધ કડક કાર્યવાહી શરૂ કરવામાં આવી છે. જે અંતર્ગત ધારીના મામલતદારે નાગધ્રા ગામે પંડિત દીનદયાળ ગ્રાહક ભંડાર ચલાવતા જયસુખભાઈ રંગપરીયાએ કાર્ડધારક સદરહુ ગામે રહેતા ન હોવા છતાં બોગસ રેશનકાર્ડ પર જથ્‍થો અનઅધિકૃત રીતે માહે-જાન્‍યુ-18 થી જૂન-18 દરમિયાન એમ કુલ છ માસમાં ગેરકાયદેસર રીતે કાર્ડધારકોના અંગુઠા લીધા સિવાય ફુડકુપનો જનરેટ કરી ઘઉં કિલો 11681.પ, ચોખા કિલો પ879, ખાંડ કિલો 869.100 તથા બ્‍લ્‍યુ કેરોસીન પ448 લીટરનો જથ્‍થો પોતાના અંગત આર્થિક લાભ માટે ગેરકાયદેસર રીતે વગે કરેલ છે. આમ કરી પરવાનેદારે સરકારની જાહેર વિતરણ વ્‍યવસ્‍થાને બાધકરૂપ ગેરકાયદેસર પ્રવૃતિ આચરીને ગુજરાત આવશ્‍યક ચીજવસ્‍તુ ધારા તળે ભંગ કરી ગુન્‍હો કરેલ હોવાની વિગતેના આ ગુનાની તપાસમાં પોલીસ વડા તથા નાયબ પોલીસના માર્ગદર્શન તળે તપાસ હાથ ધરેલ હોય અને આ કામેના આરોપીને હસ્‍તગત કરી અને વિગતો પ્રાપ્‍ત કરી ગુનાના કામે અટક કરેલ તેમજ આવશ્‍યક ચીજવસ્‍તુઓના આ કૌભાંડના આરોપીના રીમાન્‍ડ મેળવવાની કાર્યવાહી દરમિયાન આ કૌભાંડમાં અન્‍ય ઈસમોની પણસંડોવણી હોવાની વિગતેની તપાસ હાથ ધરવામાં આવેલ છે. વધુ તપાસ ચલાલાના પીએસઆઈ બી.વી. બોરીસાગરે શરૂ કરેલ છે.